CELEX: C2005/182/74
Language: sk
Date: 2005-07-23 00:00:00
Title: Vec T-184/05: Žaloba podaná 4. mája 2005: Dypna Mc Sweeney a Pauline Armstrong proti Komisii Európskych spoločenstiev

23.7.2005   
            
            
               SK
            
            
               Úradný vestník Európskej únie
            
            
               C 182/40
            
         Žaloba podaná 4. mája 2005: Dypna Mc Sweeney a Pauline Armstrong proti Komisii Európskych spoločenstiev
   (Vec T-184/05)
   (2005/C 182/74)
   Jazyk konania: francúzština
   Dypna Mc Sweeney, bydliskom v Bruseli, a Pauline Armstrong, bydliskom v Overijse (Belgicko), v zastúpení: Sébastien Orlandi, Xavier Martin, Albert Coolen, Jean-Noël Louis a Etienne Marchal, advokáti, ktorí si zvolili adresu na doručovanie v Luxemburgu, podali 4. mája 2005 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobkyne navrhujú, aby Súd prvého stupňa:
   
               1.
            
            
               zrušil rozhodnutia zo 6. a 7. septembra 2004, ktorými bola žalobkyniam zamietnutá účasť na skúškach v rámci výberového konania EPSO/C/11/03,
            
         
               2.
            
            
               zaviazal Komisiu Európskych spoločenstiev nahradiť trovy konania.
            
         Žalobné dôvody a hlavné tvrdenia
   Žalobkyne sa zúčastnili na výberovom konaní EPSO/C/11/03, ktoré bolo vyhlásené s cieľom vytvorenia rezervného zoznamu sekretárok anglického jazyka platovej triedy C5/C4. Výberová komisia sa rozhodla žalobkyne vylúčiť zo skúšok v rámci tohto výberového konania vzhľadom na to, že ich diplomy nezodpovedali úrovni, ktorú vyžadovalo oznámenie o výberovom konaní.
   Na podporu svojej žaloby žalobkyne tvrdia, že toto rozhodnutie porušilo oznámenie o výberovom konaní a vychádza zo zjavnej chyby v úsudku.